钦定古今图书集成/明伦汇编/氏族典/第545卷 > 《廖用贤尚友录》 > 戚继光
## 钦定古今图书集成/明伦汇编/氏族典/第545卷 > 《廖用贤尚友录》 > 戚继光

按《蓬莱县志》：“继光字元敬，景通子。世袭登州卫指挥
佥事，升浙江都司佥书。以平倭寇功，补浙东参将，分
部台州。会江西告急，檄继光行，至则克捷，军声大振。
顷之，闽寇张甚，继光督兵八千至，俘馘立尽。闽寇平，
进左都督，加秩少保兼太子太保，阶特进光禄大夫。
后以疾谢事归登州，卒谥武毅。”